Нурулла хәзрәт Зиннәтуллин: Минем турыда да “шизик” дип язганнар

	“Туган авылым” мәчете имам-хатыйбы Нурулла хәзрәт Зиннәтуллинга “Матбугат.ру” сайты үзенең сораулары белән мөрәҗәгать итте. Бүгенге темабыз социаль челтәрдәге орышу хакында булыр.	 –	Нурулла хәзрәт, җырчыларны эт итеп сүгүчеләр бар, бигрәк тә Илсөя Бәдретдиновага эләгә. Бу вакытта җырчы үзен ничек тотарга тиеш? –	Илсөя Бәдретдинова ул җырчы, җәмәгать кешесе. Ул гел үзен инстаграмга чыгарып тора, комментарийлар җыя, кеше аңа берәр нәрсә язса, аның үпкәләргә хакы юк. Вәгазьнең бер өлешен инстаграмда укыгач минем турыда да “шизик” дип язганнар. Минем ул кешегә үпкәләргә хакым юк. Халык алдында чыгыш ясаганмын икән һәм халык берәр нәрсә әйтсә, кабул итәргә тиешмен. Илсөя Бәдретдинова исә баласын инстаграмга чыгара икән һәм аның баласы турында нәрсәдер язсалар, шулай ук үпкәләргә хакы юк. Куймасын, чыгармасын. Әйтмәсләр. 
	ГАБДЕРӘХИМ	
Матбугат.ру

	№ --- | 23.03.2018	


